**J A V N I N A T J E Č A J**

**(ZO-5/2021)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | *Član sam HGSS Stanice Slavonski Brod i sudjelujem u izradi projektno prijedloga. Imam 2 pitanja vezana uz prihvatljive aktivnosti :**1) Mapirali bismo divlje deponije na šumski područjima naše županije te bismo organizirali akcije čišćenja 2 veće deponije. Jesu li mapiranje i njihovo prezentiranju javnosti prihvatljive aktivnosti područja Pružanje pomoći informiranja javnosti o ulozi u zaštiti okoliša?* *2) HGSS Stanica Slavonski Brod raspolaže sa 18.god starim Kombi vozilom koje je prešlo preko 400.000 km. Vozilo uskoro nećemo moći koristiti u svrhu učestalih prijevoza članova Stanice zbog dotrajalosti. Budući da djelujemo na području Brodsko posavske županije koja je jako izdužena, prenamijenili bismo ga u potražno - bazno vozilo, iz kojeg bi naš tim na terenu upravljao akcijama u slučaju potraga, katastrofa, spašavanja ili u sklopu ekoloških akcija kao što je mapiranje divljih odlagališta. Zanima me može li prenamjena vozila biti prihvatljiva aktivnost?* | 1) Čišćenje divljih odlagališta nije predmet ovog Javnog natječaja. 2) Kupnja/prenamjena vozila ili slično nije predmet ovog Javnog natječaja. |
| 2. | *Može li čišćenje jezera (roniocima) biti predmet ovog natječaja?*  | Čišćenje jezerskog dna nije predmet ovog Javnog natječaja. |
| 3. | *Molimo vas da nam objasnite Obrazac proračuna projekta, odnosno dio na kraju gdje je Sažetak, gdje su navedeni SVEUKUPNO opravdani troškovi projekta i SVEUKUPNO opravdani troškovi projekta (s PDV-om).**Treba li točan iznos koji se traži od Fonda biti jednak prvoj stavci - SVEUKUPNO opravdani troškovi projekta ili drugoj - SVEUKUPNO opravdani troškovi projekta (s PDV-om)?* *Na primjer, ako je ukupna vrijednost projekta 100.000,00 kuna i od Fonda se traži 40% (40.000,00 kuna), znači li da su SVEUKUPNO opravdani troškovi projekta (s PDV-om): 125.000,00 kuna, tj. iznos koji se traži od Fonda (s PDV-om) 50.000,00 kuna?**Kod stavke - Udjel sredstava Fonda u %, kada se upiše iznos koji se traži od Fonda prikaže se novčana jedinica kn, a ne postotak. Treba li se udio upisati u postocima, bez obzira na trenutni format ćelije?* | Obrazac proračuna projekta u dijelu gdje piše „SAŽETAK“ traži vas da upišete iznose kako slijedi:SVEUKUPNO opravdani troškovi projekta i SVEUKUPNO opravdani troškovi projekta (s PDV-om), Kao **primjer objašnjenja** uzet ćemo iznos od 100.000,00 kn (s PDV-om) kojeg ste spomenuli. Taj iznos upisujete u obje prethodno spomenute stavke.Ako je udio Fonda npr. 40% to bi značilo da je udio Fonda, donacija u iznosu do max. 40.000,00 kn (s PDV-om). Sve što trebate dostaviti uz Zahtjev Korisnika za isplatom sredstava možete proučiti u dokumentaciji „Javni natječaj za sufinanciranje projekata zaštite okoliša“ i „Upute za prijavitelje ZO-5-2021“.Postotni iznos bit će vam dodijeljen sukladno točki 1.3 UKUPNA VRIJEDNOST I POSTOCI SUFINANCIRANJA PROJEKATA koja se nalazi u Uputama za prijavitelje te se taj postotni iznos upisuje u stavku koju ste spomenuli. **Upisani iznos morate prikazati isključivo u %,** a ne u nekoj drugoj vrijednosti.  |
| 4. | *Postoji li obrazac za Izjavu o osiguranju vlastitog udjela udruge u troškovima projekta, koju trebamo poslati s ostalom potrebnom dokumentacijom?* | Ne postoji obrazac za Izjavu o osiguranju vlastitog udjela udruge u troškovima projekta. Istu izjavu možete napisati u formi dopisa. |
| 5. | *Može li udruga prijaviti dva projekta za isto prioritetno područje, odnosno za iste aktivnosti:**1. Jedan projekt bi bio za otoke a drugi za brdsko-planinsko područje sa udjelom dodjeljivanja sredstva Fonda u omjeru od 60%.**ili**2. Jedan projekt bi bio za otoke sa udjelom dodjeljivanja sredstva Fonda u omjeru od 60%.a drugi za ostala područja sa udjelom dodjeljivanja sredstva Fonda u omjeru od 40%.**Mora li to biti jedan projekt za iste aktivnosti ili se može podijeliti na dva projekta ovisno o različitim lokalitetima i različitim udjelom dodjeljivanja sredstva Fonda.* | Udruga može prijaviti dva projekta za isto prioritetno područje istih aktivnosti kao što ste naveli primjerima.Postotni iznosi bit će vam dodijeljeni sukladno točki 1.3 UKUPNA VRIJEDNOST I POSTOCI SUFINANCIRANJA PROJEKATA koja se nalazi u Uputama za prijavitelje.Kao i u prvom dijelu vašeg upita, **jedna udruga može prijaviti najviše dva (2) projekta. Svakom prijavom može biti obuhvaćen samo jedan projekt. Prijave se mogu podnijeti u istom ili za dva (2) različita područja**. |
| 6. | *1. Iako je navedeno da su neopravdani troškovi informatička oprema i mobilni aparati, da li bi oni ipak mogli biti prihvatljivi trošak s obzirom da su nužni za provedbu projekta. Konkretno radi se o nabavci prijenosnog računala, mobitela i prijenosnog LCD projektora u okvirnoj ukupnoj vrijednosti od 13.000 kn cca. Oprema je neophodna za aktivnost informiranja i savjetovanja javnosti o ulozi u zaštiti okoliša, konkretno za držanje predavanje učenicima u osnovnim školama na brdsko-planinskom području i otocima s obzirom da neke škole nisu opremljene navedenom opremom.**2. Da li se volonteru za provedbu projekta osim izdataka nastalih tijekom službenog puta za cestarinu, tunelarinu, mostarinu i sl. nadoknađuju i izdaci za korištenje vlastitog automobila? Ukoliko volonter koristi vlastiti automobil da li je prihvatljiv trošak prijevoza neoporezivi iznos od 2,00 kn po prijeđenom kilometru za provedbu projekta?* | 1. Spomenuto ne može biti predmetom opravdanog troška kako je i izričito navedeno u Uputama za prijavitelje, točka 2.4. Opravdani troškovi koji će se sufinancirati natječajem.2. Osim spomenutih izdataka ako Udruga volonteru koji je uključen u predmetni projekt odluči prihvatiti trošak korištenja vlastitog automobila (trošak prijevoza iznosa od 2,00 kn po kilometru) isti se smatra prihvatljivim. |
| 7. | *Može li točka 1.1.5. uključiti općenito informiranje i savjetovanje javnosti u smislu događaja, radionica, predavanja i slično ili se sufinancira samo pravna savjetodavna usluga u smislu tumačenja članka Zakona o zaštiti okoliša.* | Da, točka 1.1.5. može uključivati informiranje i savjetovanje javnosti u smislu aktivnosti koje ste naveli.  |
| 8. | *Prema Uputama za prijavitelje na natječaj za sufinanciranje projekata zaštite okoliša među obveznom dokumentacijom navodi se Izjava o osiguranju vlastitog udjela udruge u troškovima projekta, ovjerena i potpisana od strane ovlaštene osobe za zastupanje podnositelja prijave projekta (u izvorniku).* *Među dokumentacijom na web stranici ne nalazimo navedenu Izjavu. Molimo za informaciju gdje je možemo preuzeti.* | Ne postoji obrazac (dokument) za Izjavu o osiguranju vlastitog udjela udruge u troškovima projekta. To je Izjava koju ćete izrijekom sami napisati. |
| 9. | *U natječaju je navedeno da se u kategoriji d) (aktivnosti za podizanje svijesti o otpornosti i prilagodbi klimatskim promjenama), sufinancira trošak izrade informativno-edukativnih materijala na temu prilagodbe klimatskim promjenama,* *Može li se to odnositi i na izradu detaljnih informativnih prezentacija i provedbu predavanja koju planiramo kao svoju glavnu aktivnost? I ako da, da li u trošak mogu ući i troškovi za predavače koji , održavaju predavanja?* | Izrada detaljnih informativnih prezentacija i provedba predavanja koju planirate kao glavnu aktivnost dio je aktivnosti za podizanje svijesti o otpornosti i prilagodbi klimatskim promjenama je prihvatljiva aktivnost. Troškovi za predavače koji održavaju predavanja su isto tako prihvatljiv trošak projekta.  |
| 10. | *U uputama za prijavitelje i odgovorima na pitanja stoji kako Pod opravdanim troškovima podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su:* *- izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji:**sudjeluju u provedbi projekta (ugovor o autorskom djelu, ugovor o djelu, ugovor o djelu redovitog studenta), a isti troškovi ne mogu iznositi više od 30% od ukupno Fondu prihvatljivih i opravdanih troškova, pri čemu je potrebno navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade.**Osim prethodno navedenog, u Obrascu proračuna (troškovnik) projekta (pod „Iznos“) navedeno je sljedeće: „Mjesečni iznos bruto plaće (max. 8.000,00 kn).**Ljubazno Vas molim pojašnjenje što predstavlja 30% od ukupno Fondu prihvatljivih i opravdanih troškova. Dakle, predstavlja li to 30% od ukupne vrijednosti projekta ili pak 30% od sufinanciranog dijela projekta koje bi pokrio Fond ukoliko odluči da su prikazani budžetne stavke opravdane?* | Izdaci za troškove plaća i naknada ne mogu iznositi više od 30% troškovnika (proračuna) projekta.Kako je i navedeno u Uputama za prijavitelje:**Opravdanim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu, ugovor o djelu, ugovor o djelu redovitog studenta), a isti troškovi **ne mogu iznositi više od 30% od ukupno Fondu prihvatljivih i opravdanih troškova**, pri čemu je potrebno navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade. **Pri tome treba voditi računa kako je i navedeno u Obrascu proračuna *(troškovnik) projekta (pod „Iznos“) „Mjesečni iznos bruto plaće ne može iznositi više od 8.000,00 kn).*** |
|  |  |  |
|  |  |  |